b'\n_START_ARTICLE_\nDedi\xc4\x8d\n_START_SECTION_\nVstop v pravni polo\xc5\xbeaj zapustnika\n_START_PARAGRAPH_\nRazlika med dedi\xc4\x8dem in volilojemnikom je, da le dedi\xc4\x8d vstopi v pravni polo\xc5\xbeaj zapustnika; tj. postane njegov univerzalnopravni suksesor. Prakti\xc4\x8dno to pomeni, da dobi (dele\xc5\xbe) vseh pravic in obveznosti zapustnika, se pravi, odgovarja za dolgove zapustnika._NEWLINE_Slednje je problemati\xc4\x8dno, \xc4\x8de je zapu\xc5\xa1\xc4\x8dina prezadol\xc5\xbeena; se pravi, je imel zapustnik ve\xc4\x8d dolgov kot premo\xc5\xbeenja. Dedi\xc4\x8d se lahko v tem primeru odpove dedi\xc5\xa1\xc4\x8dini in ne deduje. Vendar tudi \xc4\x8de deduje, so prevzeti dolgovi navzgor omejeni z vrednostjo podedovanega premo\xc5\xbeenja. To po zakonu, v praksi lahko ima te\xc5\xbeave z upniki._NEWLINE_Volilojemnik pridobi le volilo in ne (dele\xc5\xbea) ostalih pravic in obveznosti zapustnika, zato tudi ne odgovarja za zapustnikove dolgove.\n_START_SECTION_\nZapu\xc5\xa1\xc4\x8dinski postopek in dedi\xc5\xa1\xc4\x8dinska to\xc5\xbeba\n_START_PARAGRAPH_\nDedi\xc4\x8d pridobi dedi\xc5\xa1\xc4\x8dino po samem zakonu s trenutkom zapustnikove smrti, vendar to le teoreti\xc4\x8dno. V praksi jo dobi z dnem pravnomo\xc4\x8dnosti sklepa o dedovanju (kon\xc4\x8dna odlo\xc4\x8dba zapu\xc5\xa1\xc4\x8dinskega postopka), kar je lahko tudi leto ali dve po smrti. Sklep velja za nazaj, od dneva smrti._NEWLINE_Dedi\xc4\x8d, ki meni, da mu s sklepom o dedovanju niso bile priznane vse dedne pravice, lahko svojo pravico uveljavlja v pravdi z dedi\xc5\xa1\xc4\x8dinsko to\xc5\xbebo.'